Mo Ibrahim-prisen

Mo Ibrahim-prisen for afrikansk lederskap (engelsk: Ibrahim Prize for Achievement in African Leadership) er en internasjonal pris som kan tildeles demokratisk valgte statsledere i Afrika som frivillig gir fra seg makten etter å ha styrt på en god måte. Den er etablert av den sudanskfødte britiske forretningsmannen Mo Ibrahim.«Prisen som skal lokke Afrikas statsledere til å styre fornuftig», NRK, 6. april 2011. Prisen forvaltes av Mo Ibrahim Foundation.

Medalje og prispenger
miniatyr|Mo Ibrahim under nordafrikadagene i Uppsala i september 2014
Prisen består av en medalje og prispenger. Medaljen er i bronse. På avers har den et motiv med kart over Afrika og omskriften «IBRAHIM PRIZE FOR ACHIEVEMENT IN AFRICAN LEADERSHIP». På revers har den et tre som motiv. Mottagerens navn og årstallet for tildeling står også på baksiden.Inaugural Ibrahim Prize for Achievement in African Leadership, Mo Ibrahim Foundation. 

Prispengene er på 5 millioner amerikanske dollar utbetalt over ti år.«Prize to honour Africa statesman», BBC News, 22. oktober 2007.

Priskomité
Vinneren av prisen utpekes av en komité av internasjonale statsmenn. Komiteen vurderer kandidater, som må ha vært demokratisk valgt og overlatt embetet til en annen på demokratisk vis, innenfor de rammer landets grunnlov gir. Mottagernes tid ved makten må ha vært kjennetegnet av godt styresett til nytte for landets innbyggere.

Salim Ahmed Salim er leder for komiteen som utpeker prisvinneren. Andre medlemmer er Martti Ahtisaari, Graça Machel, Mohamed ElBaradei, Festus Mogae, Aïcha Bah Diallo og Mary Robinson.«The Ibrahim Prize Committee», Mo Ibrahim Foundation.

Mottagere
2007: Joaquim Chissano, Mosambik«Mozambique ex-leader wins prize», BBC News, 22. oktober 2007.
2007: Nelson Mandela, Sør-Afrika (ærestildeling)«Past winners of the Mo Ibrahim Prize», The Telegraph, 10. oktober 2011.
2008: Festus Mogae, Botswana«Botswana's Mogae wins $5m prize», BBC News, 20. oktober 2008.
2011: Pedro Pires, Kapp Verde«Cape Verde ex-leader Pedro Pires wins Mo Ibrahim prize», BBC News, 10. oktober 2011.
2014: Hifikepunye Pohamba, Namibia«Mo Ibrahim prize: Namibia President Pohamba gets $5m award», BBC News, 2. mars 2015. Lest 2. mars 2015.
2017: Ellen Johnson Sirleaf, Liberia
 2020: Mahamadou Issoufou, Niger
Referanser

Eksterne lenker
 Ibrahim Prize, offisielt nettsted


Kategori:Utmerkelser etablert i 2007
Kategori:Politikk i 2007